Държавен вестник, бр. 58, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  58
Чл. 34. Генераторът на случайни числа 
(ГСЧ) трябва да отговаря на следните изис­
квания:
1. резултатите, подавани от генератора за 
случайни числа, трябва да:
а) са статистически независими;
б) съответстват на желаното случайно 
разпределение;
в) издържат различни избрани от тества­
щата лаборатория и подходящи за съответния 
ГСЧ общо признати статистически теста 
при ниво на доверие минимум 95 %, като 
например: χ2 – тест (Chi-Square Test); сериен 
корелационен тест (Serial Correlation Test); 
тест за поасоново разпределение (Poisson 
Distribution Test); честотен тест (Frequency 
test); покер тест (Poker Test), като тестващата 
лаборатория избира подходящите тестове в 
зависимост от ГСЧ;
2. да бъде защитен от всякаква намеса, 
влияеща върху резултатите от генератора;
3. в случай че се използва мащабиране, 
мащабираната последователност на числата 
преминава същите статистически тестове, 
които се отнасят до последователността от 
числа, произведена от генератора на случайни 
числа; мащабираните алгоритми не трябва 
да водят до тенденциозност или създаване 
на модели.
Раздел VII
Игри от разстояние, при които за генератор 
на случайни числа се използва игрална маса 
в игрално казино
Чл. 35. За хазартни игри от разстояние, 
при които за ГСЧ се ползва игрална маса в 
наземно игрално казино, се прилагат общите 
задължителни игрални условия и правила за 
хазартни игри в игрално казино, приети от 
ДКХ на основание чл. 22, ал. 1, т. 4 ЗХ.
Чл. 36. Игралните маси от наземното 
казино трябва да са от тип и модификация, 
утвърдени от ДКХ по чл. 22, ал. 1, т. 8 ЗХ.
Чл. 37. Централната компютърна система 
ограничава автоматично броя на игралните 
места на виртуалната игрална маса в зави­
симост от броя на едновременните игрални 
сесии, заявени от организатора при издаване 
на лиценз.
Чл. 38. Игралното оборудване от наземно­
то казино се използва единствено като ГСЧ. 
Виртуалната игрална маса може да има и 
собствен виртуален ГСЧ за различните игри 
(рулетка, игри на карти, зарове и др.).
Чл. 39. (1) Централната компютърна сис­
тема за хазартни игри, в които за ГСЧ се 
използва игрална маса в казино, включва 
видеонаблюдение.
(2) Видеонаблюдението по ал. 1 се извършва 
по начин, който да осигурява доказателства 
за спазване на правилата на играта и за 
идентифициране на евентуални отклонения.
(3) Видеонаблюдението по ал. 1 осигурява 
информация за датата и часа на всяко събитие.
Раздел VIII
Технически и функционални изисквания към 
Централната компютърна система, свързани 
със защита на информацията
Чл. 40. (1) Организаторът на хазартни игри 
създава процедура за незабавно спиране на 
достъпа до Централната компютърна система 
на служители, консултанти или трети лица, с 
които организаторът е прекратил договорни 
отношения.
(2) Организаторът на хазартни игри съз­
дава процедура за определяне на нива на 
достъп до Централната компютърна система 
на служители, консултанти или трети лица 
в зависимост от естеството на възложените 
им задължения съобразно сключените дого­
вори с тях.
(3) Организаторът на хазартни игри оси­
гурява на контролните органи от ДКХ, НАП 
и МВР необходимото ниво на достъп до кон­
тролния локален сървър за осъществяване на 
контролните им функции по закон.
Чл. 41. Централната компютърна система 
на организатора осигурява:
1. непрекъснатост на работния процес при 
прекъсване на електрозахранването;
2. поддържане на регистър за функциони­
рането на системата и генериране на доклади 
на основа на регистъра;
3. разпознаване и предотвратяване на 
неоторизирания достъп и активиране на не­
оторизиран и/или зловреден код.
Чл. 42. (1) Централната компютърна сис­
тема е конструирана по такъв начин, че 
сървърите (финансов и/или игрови) в същия 
домейн за излъчване не дават възможност за 
алтернативни мрежови пътеки, преодоляващи 
защитната стена.
(2) Защитната стена има ограничаващи, 
подсигуряващи, контролиращи, обезопасява­
щи защитни функции и достъпът до нея се 
осъществява само през акаунтите на свързани 
с нея административни потребители.
(3) Достъпът до защитната стена трябва да 
е ограничен до работните станции в рамките 
на базовата конфигурация.
(4) Защитната стена отхвърля и не допуска 
пакети от данни и/или команди, които се 
заявяват извън базовата конфигурация.
(5) Всяка защитна стена поддържа дневник, 
подлежащ на контрол и одит, който съдържа 
всички успешни и неуспешни опити за свърз­
ване и промени в параметрите, които оказват 
влияние на позволението за свързване.
Чл. 43. (1) Всички данни, които са изпратени 
посредством обществените мрежи, трябва да 
бъдат криптирани.